Diari Oficial de la Generalitat Valenciana


Sumari del DOGV 7072, del 22-07-2013 (2013/7734)

RESOLUCIÓ de 18 de juliol del 2013, de la Direcció General de Formació Professional i Ensenyances de Règim Especial, de la Conselleria d'Educació, Cultura i Esport per la que s'adjudiquen ajudes econòmiques per al desenvolupament de la primera fase dels Programes de Qualificació Professional Inicial corresponents al curs 2013-2014, d'acord amb la convocatòria d'ajudes realitzada per Orde 56/2013/2012 de 6 de juny del 2013, de la Conselleria d'Educació, Cultura i Esport
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7072

Data del DOGV
:   22-07-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7734


Data del document
:   18-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de juliol del 2013, de la Direcció General de Formació Professional i Ensenyances de Règim Especial, de la Conselleria d'Educació, Cultura i Esport per la que s'adjudiquen ajudes econòmiques per al desenvolupament de la primera fase dels Programes de Qualificació Professional Inicial corresponents al curs 2013-2014, d'acord amb la convocatòria d'ajudes realitzada per Orde 56/2013/2012 de 6 de juny del 2013, de la Conselleria d'Educació, Cultura i Esport  
 [2013/7734]  
Per l'Orde 56/2013 de 6 de juny de 2013, de la Conselleria d'Educació, Cultura i Esport es van convocar ajudes per al desenvolupament dels Programes de Qualificació Professional Inicial, previstos en l'Orde de 19 de maig de 2008, de la Conselleria d'Educació, per la que es regulen els Programes de Qualificació Professional Inicial en la Comunitat Valenciana, modificada per l'Orde 60/2010, de 5 de juny (DOCV 6287, 11.06.2010).  
Examinades les peticions d'ajudes presentades per les entitats sol·licitants, i valorats els seus projectes socioeducatius en funció dels criteris i prioritats establides en l'Orde de 7 de juliol de 2008, de la Conselleria d'Educació, per la que s'aproven les bases reguladores i el procediment general per a la concessió d'ajudes per al desenvolupament de Programes de Qualificació Professional Inicial, modificada per l'Orde 1/2010, d'11 de gener de 2010 (DOCV 6198, 03.02.2010).  
  
Vista la proposta de concessió de les ajudes que eleva la Comissió de Valoració dels Programes de Qualificació Professional Inicial creada a este efecte, en compliment del que disposa l'article 9 de l'Orde de 7 de juliol de 2008, de la Conselleria d'Educació.  
D'acord amb les competències atribuïdes per delegació segons l'article 10 de la mencionada Orde de 7 de juliol de 2008, resolc:   
  
Primer   
1. Aprovar la concessió d'ajudes per al desenvolupament de la primera fase dels Programes de Qualificació Professional Inicial de les modalitats d'Aules i Aules Polivalents (annex I), Tallers i Tallers Polivalents (annex II) i Especial (annex III) a les entitats beneficiàries relacionades en cada un dels annexos citats, segons les denominacions, modalitats i imports que en els mateixos s'indiquen, per un import total de 1.186.045 euros i a càrrec de la línia pressupostària T 1310 de la secció 09, servici 02, centre gestor 05 i programa 422.40 corresponent a l'exercici pressupostàri de 2013   
2. Denegar la concessió d'ajudes per al desenvolupament de la primera fase dels Programes de Qualificació Professional Inicial de les modalitats d'Aules, Aules Polivalents, Tallers, Tallers Polivalents i Especial, a les entitats indicades en l'annex IV segons l'àmbit provincial, les denominacions i modalitats que en el mateix s'indiquen, que no obstant es constituiran en llista de reserva segons el número indicat en la relació per a cada província, entenent-se que, en el cas de renúncia d'alguna de les entitats els programes del qual hagen sigut aprovats per la present resolució, les noves concessions d'ajudes es realitzaran a favor d'entitats en la província corresponent en tot cas, i respecte de la mateixa modalitat si existiren programes de la mateixa modalitat en la llista de reserva provincial.  
3. Inadmitir les sol·licituds d'ajudes formulades per la entitat relacionada en l'annex V a la present resolució pels motius que en ell s'indiquen.  
  
Segon  
Els Programes de Qualificació Professional Inicial es realitzaran en dos fases, segons el que disposa l'article 10.4 i 5 de l'Orde de 7 de juliol de 2008 ja citada.   
Per a l'aprovació de la segona fase, hauran d'ajustar-se al que disposa l'article 10.7 de la mateixa Orde 1/2010, d'11 de gener de 2010.  
  
Per als programes relacionats en els annexos I, II i III d'esta resolució, el termini de presentació en la Conselleria d'Educació, Cultura i Esport de la documentació de justificació econòmica, corresponent a la primera fase, finalitzarà per a les parts A i B o transferències corrents el 12 de novembre de 2013.  
El pagament de la subvenció es farà efectiu en els termes que s'indica en l'article 11 de l'Orde de 7 de juliol de 2008.  
  
Tercer  
La primera fase començarà l'1 de setembre i finalitzarà el 31 de desembre de l'any d'inici del programa. La segona fase començarà l'1 de gener i finalitzarà el 30 de juny de l'any següent al de l'inici del programa. La seua justificació econòmica finalitzarà per a les parts A i B el 18 de juliol de 2014.  
A efectes lectius la data de començament i finalització del programa coincidirà amb la que s'establisca en el calendari escolar per a l'Educació Secundària Obligatòria cada curs.  
  
Quart  
A fi de poder portar a terme adequadament el procés d'escolarització en els programes finançats amb fons públics i garantir el compliment dels preceptes establits en la Llei Orgànica de Protecció de Dades (LOPD) és necessari garantir tant la viabilitat dels suports informàtics com la responsabilitat i confidencialitat sobre les dades i informacions que es processen.  
Amb tal objecte, hauran de remetre's via correu electrònic a la direcció següent: , en el termini de 5 dies a comptar de la publicació d'esta disposició, les dades que més avall s'assenyalen.  
Així mateix hauran d'incorporar a la base de dades, seguint les instruccions i els terminis que posteriorment s'assenyalen, els places escolars vacants que s'oferisquen.  
  
Fitxa de dades:  
Denominació del centre o entitat  
Municipi.  
Denominació del programa.  
Codi (a omplir per l'Administració)  
Nom i cognoms del titular.  
DNI: amb el format de 9 dígits (8 números i la lletra), havent de completar amb zeros davant dels NIF fins a arribar als 9 dígits. Per exemple: el NIF: 18902529Y es registraria com: 537497894H.  
Data de naixement: la data de naixement ha de tindre el format dd/mm/aa.  
Correu electrònic i telèfon de contacte  
  
Quint  
En el termini de quinze dies naturals des de la data d'inici del curs, les entitats beneficiàries procediran a la presentació de la documentació d'inici en la Direcció General de Formació Professional i Ensenyances de Règim Especial, que inclourà:  
a) Annex VI i annex VII de la present resolució, degudament omplit i omplit per mitjà de format electrònic.   
b) Documentació acreditativa d'haver subscrit i pagat el segur d'accidents i de responsabilitat civil per mitjà de l'aportació de la pòlissa del segur o la carta de garantia, en els termes que s'indiquen en l'article 7.2 de l'Orde de 7 de juliol de 2008.  
c) Fotocòpia compulsada de la documentació acreditativa de la titulació i/o experiència professional de l'equip docent.  
d) En la modalitat Programes de Qualificació Professional Especial i en aquells programes que integren fins a un màxim de dos alumnes amb necessitats educatives especials, s'aportaran les certificacions de minusvalidesa, i informes psicopedagògics originals o compulsats de data no anterior a 6 mesos comptats des de la data d'inici del programa.  
  
e) Fotocòpies compulsades d'aval bancari i de la corresponent carta de pagament de fiança (Servici Territorial d'Hisenda) per al supòsit d'entitats sense ànim de lucre que trien rebre la bestreta de 40 per cent en virtut de l'article 47 bis del text refós de la Llei d'Hisenda Pública.   
  
f) Escrit-notificació, firmat i segellat, en el que s'especifique que l'entitat beneficiària anticipa l'import econòmic, justificant el gasto abans del 12 de novembre de 2013.  
g) Certificació del representant de l'entitat beneficiària, en el cas de rebre subvencions, ajudes, ingressos o recursos d'altres administracions públiques o d'altres ens públics o privats, nacionals o internacionals, indicant l'origen i quantitat de les mateixes.  
Esta documentació estarà disponible en la direcció apartat «Programes de Qualificació Professional Inicial».  
  
Sext  
A causa de la participació de fons finalistes aportats pel Fons Social Europeu, les entitats beneficiàries utilitzaran el codi PCPI/FSE en cada un dels seus apunts comptables.  
  
Sèptim  
La Conselleria d'Educació, Cultura i Esport queda facultada per a procedir a la minoració, o al reintegrament total si és el cas, de la subvenció concedida en els supòsits previstos en l'article 13 de l'Orde de 7 de juliol de 2008, quedant, en tot cas, l'entitat compromesa al compliment del que establix l'article 12 de la mateixa Orde, relatiu a les obligacions de les entitats beneficiàries.  
  
Octau  
1. L'entitat beneficiària vindrà obligada a justificar en imprés normalitzat les quantitats aportades per a la realització del programa en la seua primera i segona fase. Quan el mateix finalitze, es redactarà una memòria segons el que establix l'article 22 de l'Orde de 19 de maig de 2008 per la que es regulen els Programes de Qualificació Professional Inicial en la Comunitat Valenciana.  
2. La justificació del gasto ?parts A i B- es durà a terme per mitjà dels impresos normalitzats que figuren en la pàgina web de la Conselleria d'Educació, Cultura i Esport , apartat «Programes de Qualificació Professional Inicial», aportant les nòmines, costos socials, factures i rebuts corresponents originals o degudament confrontats i ordenats que acrediten el pagament material de les mateixes, així com la documentació acreditativa dels pagaments realitzats per mitjà d'extractes bancaris, per quant segons l'article 2 de l'orde TINT 2965/2008, de 14 d'octubre, per la que es determinen els gastos subvencionables pel Fons Social Europeu durant el període de programació 2007-2013, només seran gastos subvencionables aquells «efectivament pagats». No es consideraran gastos efectivament pagats aquells justificats per mitjà de rebuts o factures. Igualment serà imprescindible l'aportació en la dita justificació de la Declaració de reintegraments a la Generalitat per a totes les entitats. Les entitats sense ànim de lucre i centres docents aportaran igualment els certificats d'estar al corrent de la Seguretat Social i Agència tributària estatal i autonòmica.   
  
3. Segellat de documents de gasto: Els documents de gasto hauran de segellar-se amb el text següent:  
«La quantitat econòmica d ... euros ha sigut imputada al programa operatiu finançat per la Generalitat Valenciana en un ... % i el Fons Social Europeu en un ... %».  
L'import consignat reflectirà allò que s'ha imputat a l'ajuda que podrà ser igual o inferior a l'import total del document de gasto.  
Per a l'exercici pressupostari 2013 s'establix un 80 per cent de cofinançament a càrrec del Fons Social Europeu i un 20 per cent a càrrec del pressupost de la Generalitat Valenciana  
4. Conservació de documents: Tots els documents relatius a esta actuació, tant els documents de gasto, com els documents informatius elaborats, hauran de conservar-se fins a l'any 2018.  
5. Quan les activitats dels programes hagen sigut finançades, a més de amb la subvenció, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a les activitats subvencionades.  
6. L'entitat beneficiària realitzarà un seguiment de la prossecució d'estudis i inserció laboral dels participants en el programa que, previ estudi per la Comissió de Valoració dels Programes de Qualificació Professional Inicial, servirà d'indicador per a avaluar, en futurs exercicis, la viabilitat de les dites accions en funció del col·lectiu a què les mateixes anaven dirigides i la modalitat d'actuació per la qual es va optar.   
  
Els resultats del mencionat seguiment podran ser incorporats en un termini màxim de 6 mesos posteriors al terme del programa.  
  
Nové  
En compliment d'allò que s'ha disposat per article 16 de la mencionada Orde de 7 de juliol de 2008, el material imprés divulgatiu dels Programes de Qualificació Professional Inicial, així com la retolació de les instal·lacions on es duguen a terme estos programes, s'ajustarà al model i instruccions indicades en l'annex VIII d'esta resolució.  
  
Deu  
La realització dels Programes de Qualificació Professional Inicial es regirà pel que establix l'Orde de 19 de maig de 2008 de la Conselleria d'Educació i l'Orde de 7 de juliol de 2008, l'Orde 1/2010, d'11 de gener de 2010 per la que es modifica l'anterior, i totes les instruccions es que dicten per la Direcció General de Formació Professional i Ensenyances de Règim Especial.  
Esta resolució produirà efectes a partir de l'endemà al de la seua publicació en el Diari Oficial de la Comunitat Valenciana.  
Contra la present resolució, que no posa fi a la vía administrativa, els interessats podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 18 de juliol de 2013.- El director general de Formació Professionali Ensenyances de Règim Especial: Gonzalo Alabau Zabal.